CELEX: 32005R1458
Language: bg
Date: 2005-09-08 00:00:00
Title: Регламент (ЕО) № 1458/2005 на Комисията от 8 септември 2005 година относно постоянните и временните разрешения за определени добавки към храните за животни и временното разрешаване на нови употреби на някои добавки, които са вече разрешени за влагане в храните за животниТекст от значение за ЕИП.

Важна правна забележка

|

32005R1458

Официален вестник n° L 233 , 09/09/2005 стр. 0003 - 0007 Официален вестник n° L 287 , 18/10/2006 стр. 0319 - 0323

		20050908Регламент (ЕО) № 1458/2005 на Комисиятаот 8 септември 2005 годинаотносно постоянните и временните разрешения за определени добавки към храните за животни и временното разрешаване на нови употреби на някои добавки, които са вече разрешени за влагане в храните за животни(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/524/ЕИО на Съвета от 23 ноември 1970 г. относно добавките към храни за животните [1], и по-специално член 3, член 9г, параграф 1 и член 9д, параграф 1 от нея,като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавките за използване при храненето на животни [2], и по-специално член 25 от него,като има предвид, че:(1) Регламент (ЕО) № 1831/2003 предвижда разрешение за добавките за използване при храненето на животни.(2) Член 25 от Регламент (ЕО) № 1831/2003 определя преходни мерки за заявления за разрешение на фуражни добавки, подавани съгласно Директива 70/524/ЕИО преди датата на прилагане на Регламент (ЕО) № 1831/2003.(3) Заявленията за разрешение на добавките, включени в приложенията към настоящия регламент, са били подадени преди датата на приложение на Регламент (ЕО) № 1831/2003.(4) Първоначални забележки по тези заявления, както е предвидено в член 4, параграф 4 от Директива 70/524/ЕИО, са изпратени до Комисията преди датата на приложение на Регламент (ЕО) № 1831/2003. Поради това, тези заявления следва да продължат да се третират съгласно член 4 от Директива 70/524/ЕИО.(5) Употребата на ензимния препарат от ендо-1,3(4)-бетаглюканаза, получен от Aspergillus niger (MUCL 39199) е била временно разрешена най-напред за пилета за угояване с Регламент (ЕО) № 1436/98 на Комисията [3]. Подадени са нови данни в подкрепа на заявлението за безсрочно разрешаване на този ензимен препарат. Оценката показва, че условията за това разрешаване, определени в член 3a от Директива 70/524/ЕИО, са изпълнени. Съобразно това, следва да бъде разрешена безсрочно употребата на този ензимен препарат, както е посочен в приложение I.(6) Употребата на ензимния препарат от ендо-1,3(4)-бетаглюканаза, получен от Aspergillus aculeatus (CBS 589.94), ендо-1,4-бетаглюканаза, получен от Trichoderma longibrachiatum (CBS 592.94), алфа-амилаза, получен от Bacillus amyloliquefaciens (DSM 9553) и ендо-1,4-бетаксиланаза, получен от Trichoderma viride (NIBH FERM BP 4842), се разрешава безсрочно за пилета за угояване с Регламент (ЕО) № 358/2005 на Комисията [4], и временно за пуйки за угояване с Регламент на Комисията (ЕО) № 2013/2001 [5]. Подадени са нови данни в подкрепа на заявлението за разширяване на разрешената употреба на този ензимен препарат и за кокошки-носачки. Европейският орган за безопасност на храните (EFSA) даде становище относно употребата на препарата, в което стига до заключението, че той не представлява опасност за тази допълнителна категория животни. Оценката показва, че условията, определени в член 9д, параграф 1 от Директива 70/524/ЕИО, за разрешаване на препарата за тази употреба, са изпълнени. Съобразно това, следва да бъде разрешена употребата на този ензимен препарат, както е посочен в приложение II, за срок от четири години.(7) Употребата на ензимния препарат от ендо-1,4-бетаксиланаза, получен от Trichoderma longibrachiatum (ATCC 2105), ендо-1,3(4)-бетаглюканаза, получен от Trichoderma longibrachiatum (ATCC 2106), се разрешава безсрочно за пилета за угояване с Регламент (ЕО) № 833/2005 на Комисията [6]. Подадени са нови данни в подкрепа на заявлението за разширяване на разрешената употреба на този ензимен препарат и за пуйки за угояване. EFSA даде становище относно употребата на препарата, в което стига до заключението, че той не представлява опасност за тази допълнителна категория животни. Оценката показва, че условията, определени в член 9д, параграф 1 от Директива 70/524/ЕИО, за разрешаване на препарата за тази употреба, са изпълнени. Съобразно това, следва да бъде разрешена употребата на този ензимен препарат, както е посочен в приложение II, за срок от четири години.(8) Подадени са данни в подкрепа на заявлението за разрешаване на употребата на ензимния препарат от ендо-1,4-бетаксиланаза, получен от Aspergillus niger (CBS 109.713) за пилета за угояване. EFSA даде становище относно употребата на препарата, в което стига до заключението, че той не представлява опасност за консуматора, ползвателя, категорията животни или за околната среда. Оценката показва, че условията, определени в член 9д, параграф 1 от Директива 70/524/ЕИО, за разрешаване на препарата за тази употреба, са изпълнени. Съобразно това, следва да бъде разрешена употребата на този ензимен препарат, както е посочен в приложение II, за срок от четири години.(9) Оценката на заявленията показва, че някои производители следва да се задължат да защитават работниците от излагане на въздействието на добавките, дадени в приложенията. Тази защита следва да се гарантира с прилагането на Директива 89/391/ЕИО на Съвета от 12 юни 1989 г. относно въвеждането на мерки за насърчаване подобренията при безопасността и здравето на работниците на работното място [7].(10) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Препаратът, принадлежащ към групата "Ензими", както е посочено в приложение I, се разрешава за употреба безсрочно като добавка при храненето на животните съгласно условията, определени в споменатото приложение.Член 2Препаратите, принадлежащи към групата "Ензими", както е посочено в приложение II, се разрешават за употреба за срок от четири години като добавка при храненето на животните съгласно условията, определени в споменатото приложение.Член 3Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 8 септември 2005 година.За КомисиятаMarkos KyprianouЧлен на Комисията[1] ОВ L 270, 14.12.1970 г., стр. 1. Директива, последно изменена с Регламент (ЕО) № 1800/2004 на Комисията (ОВ L 317, 16.10.2004 г., стр. 37).[2] ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).[3] ОВ L 191, 7.7.1998 г., стр. 15.[4] ОВ L 57, 3.3.2005 г., стр. 3.[5] ОВ L 272, 13.10.2001 г., стр. 24.[6] ОВ L 138, 1.6.2005 г., стр. 5.[7] ОВ L 183, 29.6.1989 г., стр. 1. Директива, изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------20050908ПРИЛОЖЕНИЕ IЕО № | Добавка | Химическа формула, наименование | Вид или категория животни | Максимална възраст | Минимално съдържание | Максимално съдържание | Други пояснения | Краен срок на разрешението |Единици активност на kg пълноценна храна за животни |ЕнзимиE 1634 | Ендо-1,3(4)-бета-глюканаза EC 3.2.1.6 | Препарат от ендо-1,3(4)-бета-глюканаза, получен от Aspergillus niger (MUCL 39199) с минимална активност на: Твърда форма:1500 AGL [1]/gТечна форма:200 AGL/ml | Пилета за угояване | — | 25 AGL | — | 1.В указанията за употреба на добавката и премикса, да се посочи температурата на съхранение, трайност и устойчивост при гранулиране.2.Препоръчвани дози на kg пълноценна храна за животни:25-100 AGL.3.За използване при комбинирани храни за животни, богати на нескорбялни полизахариди (предимно бета-глюкани), например с повече от 50 % ечемик. | Безсрочно |[1] 1 AGL е количеството ензим, което освобождава 5,55 микромола редуцирани захари (малтозен еквивалент) от бета-глюкана на ечемика за 1 минута при pH 4,6 и температура 30 °C.--------------------------------------------------20050908ПРИЛОЖЕНИЕ IІЕО № | Добавка | Химическа формула, наименование | Вид или категория животни | Максимална възраст | Минимално съдържание | Максимално съдържание | Други изисквания | Краен срок на разрешението |Единици активност на kg пълноценна храна за животни |Ензими54 | Ендо-1,3(4)-бета-глюканаза EC 3.2.1.6 Ендо-1,4-бета-глюканаза EC 3.2.1.4 Алфа-амилаза EC 3.2.1.1 Ендо-1,4-бета-ксиланаза EC 3.2.1.8 | Препарат от ендо-1,3(4)-бета-глюканаза, получен от Aspergillus aculeatus (CBS 589.94), ендо-1,4- бета-глюканаза, получен от Trichoderma longibrachiatum (CBS 592.94), алфа-амилаза, получен от Bacillus amyloliquefaciens (DSM 9553) и ендо-1,4-бета-ксиланаза, получен от Trichoderma viride (NIBH FERM BP 4842) с минимална активност на: Ендо-1,3(4)-бета-глюканаза: 10000 U [1]/gЕндо-1,4-бета-глюканаза: 120000 U [2]/gАлфа-амилаза: 400 U [3]/gЕндо-1,4-бета-ксиланаза: 210000 U [4]/g | Кокошки носачки | — | Ендо-1,3(4)-бета-глюканаза: 500 U | — | 1.В указанията за употреба на добавката и премикса, да се посочи температурата на съхранение, трайност и устойчивост при гранулиране2.Препоръчвани дози на kg пълноценна храна за животни:ендо-1,3(4)- бета-глюканаза: 500-1500 Uендо-1,4- бета-глюканаза: 6000-18000 Uалфа-амилаза: 20-60 Uендо-1,4-бета-ксиланаза: 10500-31500 U3.За използване при комбинирани храни за животни, богати на нескорбялни полизахариди (предимно бета-глюкани и арабиноксилани), например с повече от 30 % пшеница | 29.9.2009 г. |Ендо-1,4-бета-глюканаза: 6000 U | — |алфа-амилаза: 20 U | — |ендо-1,4-бета-ксиланаза: 10500 U | — |60 | Ендо-1,4-бета-ксиланаза EC 3.2.1.8 Ендо-1,3(4)-бета-глюканаза EC 3.2.1.6 | Препарат от ендо-1,4-бета-ксиланаза, получен от Trichoderma longibrachiatum (ATCC 2105), ендо-1,3(4)-бета-глюканаза, получен от Trichoderma longibrachiatum (ATCC 2106) с минимална активност на: Течна форма: Ендо-1,4-бета-ксиланаза: 5000 U [5]/mlЕндо-1,3(4)-бета-глюканаза: 50 U [6]/m | Пуйки за угояване | — | Ендо-1,4-бета-ксиланаза: 1250 U | — | 1.В указанията за употреба на добавката и премикса, да се посочи температурата на съхранение, трайност и устойчивост при гранулиране2.Препоръчвани дози на kg пълноценна храна за животни:ендо-1,4-бета-ксиланаза: 1250-2500 Uендо-1,3(4)-бета-глюканаза: 12-25 U3.За използване при комбинирани храни за животни, богати на нескорбялни полизахариди (предимно бета-глюкани и арабиноксилани), например с повече от 20 % ечемик и 40 % пшеница | 29.9.2009 г. |62 | Ендо-1,4-бета-ксиланаза EC 3.2.1.8 | Препарат от ендо-1,4-бета-ксиланаза, получен от Aspergillus niger (CBS 109713) с минимална активност на: Твърда форма:5600 TXU [7]/gТечна форма:5600 TXU/ml | Пилета за угояване | — | 200 TXU | — | 1.В указанията за употреба на добавката и премикса, да се посочи температурата на съхранение, трайност и устойчивост при гранулиране2.Препоръчвани дози на kg пълноценна храна за животни: 400-800 TXU3.За използване при комбинирани храни за животни, богати на нескорбялни полизахариди (предимно бета-глюкани и арабиноксилани), например с повече от 40 % пшеница | 29.9.2009 г. |[1] 1 U е количеството ензим, което освобождава 0,0056 микромола редуцирани захари (глюкозен еквивалент) от бета-глюкана на ечемика за 1 минута при pH 7,5 и температура 30 °C.[2] 1 U е количеството ензим, което освобождава 0,0056 микромола редуцирани захари (глюкозен еквивалент) от карбоксиметилцелулоза за 1 минута при pH 4,8 и температура 50 °C.[3] 1 U е количеството ензим, което хидролизира 1 микромол глюкозидни връзки на полимер на скорбяла с омрежена структура, водонеразтворим, за 1 минута при pH 7,5 и температура 37 °C.[4] 1 U е количеството ензим, което освобождава 0,0067 микромола редуцирани захари (ксилозен еквивалент) от ксилана на дървесината от бреза за 1 минута при pH 5,3 и температура 50 °C.[5] 1 U е количеството ензим, което освобождава 1 микромол редуцирани захари (ксилозен еквивалент) от ксилана на овесена шпелта за 1 минута при pH 5,3 и температура 50 °C.[6] 1 U е количеството ензим, което освобождава 1 микромол редуцирани захари (глюкозен еквивалент) от бета-глюкана на ечемика за 1 минута при pH 5,0 и температура 30 °C.[7] 1 TXU е количеството ензим, което освобождава 5 микромола редуцирани захари (ксилозен еквивалент) от арабиноксилана на пшеницата за 1 минута при pH 3,5 и температура 55 °C.--------------------------------------------------